אי-פוריות גברית

אי-פוריות גברית (בלועזית: Male infertility) היא מונח המתאר חוסר יכולת של זכר לגרום להיריון אצל נקבה פורייה ומהווה כ-40% מהסיבות לאי-פוריות. אי-פוריות גברית היא מצב שכיח ומשפיעה על כ-7% מכלל הגברים. הגורמים העיקריים לאי-פוריות גברית קשורים לגורמים אידיופתיים, גורמים הקשורים למערכת החיסון, גורמים גנטיים, גורמים מחוץ לאשכים המשפיעים על יצור הזרע באשכים וגורמים הקשורים לאשכים עצמם ולמערכת פליטת הזרע. הסיבה העיקרית לא-פוריות גברית היא וריקוצלה, הפרעה מכנית בניקוז הדם מוורידי האשך המובילה להפרעה בייצור הזרע וקיימת אצל 15% מהגברים ואצל 40% מהגברים עם אי-פוריות. סיבות נוספות מחוץ לאשכים המשפיעים על יצור הזרע כוללים סיבות הורמונליות, מתח נפשי, עודף או תת-משקל ותת תזונה, דלקת האשך שנגרמה עקב חזרת, אשך טמיר, קרינה או טיפול כימותרפי שפגעו בייצור הזרע, קנדידה, עישון, צריכת סמים ואלכוהוליזם. סיבות הורומנליות לאי-פוריות גברית כוללות תסמונת קלמן, כשל של ההיפופיזה בעקבות גידול, קרינה או ניתוח, היפרפרולקטינמיה, בעיות בבלוטת התריס, היפרפלזיה של האדרנל. הפרעות כרומוזומליות ומוטציות גנטיות מהוות כ-10-15% מהמקרים של אי-פוריות גברית. הסיבות הגנטיות העיקריות כוללות את תסמונת קליינפלטר, תסמונת גנטית בה לגבר יש שני כרומוזומי מין מסוג X או יותר לצד כרומוזום Y (במקום כרומוזום X אחד), ומצב בו ישנה מחיקה של חלק מכרומוזום ה-Y. הסיבה העיקרית הקשורה למערכת החיסון הגורמת לאי-פוריות גברית היא יצירת נוגדנים כנגד תאי הזרע, מצב המהווה 10-30% מהמקרים של אי-פוריות. סיבות מכניות הן גורם נפוץ גם כן לאי-פוריות גברית וכוללות חסימה של צינור הזרע, שפיכה הפוכה, חוסר מולד של צינור הזרע וחוסר מולד של פתח השופכה בפין. אבחון אי-פוריות גברית כולל בדיקה של ההיסטוריה הרפואית, בדיקת זרע, על מנת לבחון מאפיינים שונים באיכות ובכמות הזרע, ובדיקת דם על מנת לבדוק הפרעות הורמונליות, גנטיות ומערכתיות נוספות. מצב בו אין המצאות של זרע בבדיקת הזרע מכונה אזוספרמיה. לעיתים מבוצעת גם בדיקת אולטראסאונד של האשכים. הטיפול באי-פוריות גברית משתנה בהתאם לסיבה ועשוי לכלול ניתוחים לטיפול בהפרעות מכניות שונות, טיפולים הורמונליים ומתן תרופות שונות. אם הטיפולים לא מצליחים או לא אפשריים, ניתן לבצע הזרעה במקרים קלים, על ידי בחירת הזרעים האיכותיים ביותר והחדרתם לרחם האישה, או במקרים חמורים יותר, הפריה חוץ גופית. אי-פוריות אי-פוריות נשית מדיה וקבצים בנושא אי-פוריות גברית בוויקישיתוף אי-פוריות הגבר, באתר מדיקו אי-פוריות הגבר, באתר מכבי שירותי בריאות עקרות גברים, דף שער בספרייה הלאומית Leslie, Stephen W.; Siref, Larry E.; Khan, Moien AB (2020), "Male Infertility", StatPearls, Treasure Island (FL): StatPearls Publishing, נבדק ב-2020-11-26 Pandruvada S, Royfman R, Shah TA, Sindhwani P, Dupree JM, Schon S, Avidor-Reiss T. Lack of trusted diagnostic tools for undetermined male infertility. J Assist Reprod Genet. 2021 Feb;38(2):265-276. doi: 10.1007/s10815-020-02037-5. Epub 2021 Jan 2. PMID 33389378; PMCID: PMC7884538. https://link.springer.com/article/10.1007%2Fs10815-020-02037-5 "Men's Health - Male Factor Infertility". University of Utah Health Sciences Center. 2003-04-01. אורכב מ-המקור ב-2007-07-04. נבדק ב-2007-11-21. Lotti, F.; Maggi, M. (2014). "Ultrasound of the male genital tract in relation to male reproductive health" (PDF). Human Reproduction Update. 21 (1): 56–83. doi:10.1093/humupd/dmu042. ISSN 1355-4786. Rowe PJ, Comhaire FH, Hargreave TB, Mahmoud AM (2000). "Chapter 2: History taking". WHO manual for the standardized investigation, diagnosis and management of the infertile male. Cambridge [England]: Published on behalf of the World Health Organization by Cambridge University Press. pp. 5–16. ISBN 978-0-521-77474-1.{{cite book}}: תחזוקה - ציטוט: שימוש בפרמטר authors (link) Ferlin, Alberto; Arredi, Barbara; Foresta, Carlo (2006-08-01). "Genetic causes of male infertility". Reproductive Toxicology (באנגלית). 22 (2): 133–141. doi:10.1016/j.reprotox.2006.04.016. ISSN 0890-6238. PMID 16806807. Restrepo, B.; Cardona-Maya, W. (באוקטובר 2013). "Antisperm antibodies and fertility association". Actas Urologicas Espanolas. 37 (9): 571–578. doi:10.1016/j.acuro.2012.11.003. ISSN 1699-7980. PMID 23428233. {{cite journal}}: (עזרה) Agarwal, Ashok; Majzoub, Ahmad; Parekh, Neel; Henkel, Ralf (ביולי 2020). "A Schematic Overview of the Current Status of Male Infertility Practice". The World Journal of Men's Health. 38 (3): 308–322. doi:10.5534/wjmh.190068. ISSN 2287-4208. {{cite journal}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.